Ak je nočné kŕmenie pre vás v poriadku, teda vás nevyčerpáva a vy sa dostatočne zotavíte, oddýchnete si, potom to nemusíte riešiť. Je to vaša vec, do kedy dieťa dojčíte aj v noci a nikoho do toho nič. Iné by to bolo v prípade, keby ste boli vyčerpaná, lebo sa dostatočne nevyspíte.
Cez deň je to podobné. Ak to je pre vás v pohode, že malá zaspí pri prsníku, neriešte to. Keď príde čas, bude sa musieť s prsníkom rozlúčiť a keďže bude dostatočne nasýtená kontaktu s vami, bude zrejme schopná sa za nejaký čas (alebo možno aj bez nejakej adaptačnej doby) odpútať. A možno aj sama dá najavo, že už stačilo alebo nejaké "zhody okolností" situáciu vyriešia "za vás" - odcestujete niekam bez dcérky na niekoľko dní a nocí a podobne.